ส่องตลาด…ภาคบ่าย – บล.ฟิลลิป (ประเทศไทย)
บล.ฟิลลิป (ประเทศไทย) ระบุในบทวิเคราะห์บ่ายนี้
12 ต.ค. 2558

แนวโน้มภาคบ่าย: แกว่งตัวในกรอบแคบ
ตลาดหุ้นไทยแกว่งตัวในกรอบแคบ ขณะที่มูลค่าซื้อขายครึ่งวันอยู่ที่ระดับ 2.4 หมื่นลบ. ใกล้เคียงกับช่วงก่อนหน้าที่ตลาดปรับขึ้นมา
ประเด็นการขึ้นอัตราดอกเบี้ยของเฟดผ่อนคลายความตึงเครียดลงมา โดยหากคิดกลับจาก Fed fund Future พบว่าโอกาสที่จะปรับดอกเบี้ยขึ้นในเดือน มี.ค. 59 อยู่ที่ 62% ขณะที่เดือน ธ.ค. 59 มีมากกว่า 90% แต่ความไม่แน่นอนยังมีอยู่สูง ล่าสุด  รอง ปธ. เฟด   ชี้ว่ายังมีโอกาสขึ้นดอกเบี้ยในปีนี้ 
มองว่าการที่เฟดคงอัตราดอกเบี้ยต่ำต่อไป อาจไม่ส่งผลบวกกับ   ตลาดหุ้นไทยมากนัก เนื่องจากมีแรงดึงดูดเงินทุนต่างชาติต่ำหลังยังมี ประเด็นทางการเมือง รวมถึงประสิทธิภาพการเติบโตของกำไรตลาดอยู่ ดังนั้นทางฝ่ายจึงหันมาให้น้ำหนักต่อปัจจัยพื้นฐาน โดยเฉพาะ   ผลกำไรมากกว่า ซึ่งหากประเมินจากค่า Consensus P/E’58 ที่สูงกว่า 15x น่าจะบอกได้ว่า ตลาดหุ้นไทยนั้นไม่อยู่ในเกณฑ์ถูก และน่าจะมี Upside จำกัดแล้ว
มองกรอบบ่ายนี้ 1,400 – 1,415 จุด เน้นทยอยขายทำกำไรเป็นหลัก
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,409.20 เปลี่ยนแปลง -2.13 จุด มูลค่าการซื้อขาย 24,832 ลบ.
ผันผวนแบบมีน้ำหนักในทางลงตามแนวโน้มจาก Modified Stochastic ในกราฟ 60 นาทีที่ส่งสัญญาณขายออกมาเป็นระยะ ทำให้มองบ่ายนี้ทางอ่อนตัว แนวรับ 1400 จุด แนวต้าน 1417-1420 จุด
 
SUPER ราคา 1.65 ความเห็น ได้เวลาวิ่งหลังราคานิ่งจนดูเป็นฐานที่มั่นคงและ  Modi.Sto. กลับมาส่งสัญญาณซื้อและวกตัวออกจาก Oversold  “เก็งกำไร” แนวรับ 1.62 แนวต้าน 1.72  Cut loss 1.59  บ.
FORTH ราคา 8.60 ความเห็น ทั้งราคาและเครื่องมือค่อยๆ ขยับตัวดีขึ้นเป็นลำดับ แรงซื้อก็ยังหนาแน่น มีลุ้นต่อได้   “เก็งกำไร” แนวรับ 8.45 แนวต้าน  8.80, 9.00 Cut loss 8.35  บ.
DCON ราคา 1.47 ความเห็น น่าถึงเวลารีบาวด์ตามรอบหลังเครื่องมือทยอยกลับมาส่งสัญญาณซื้อ ขณะที่ราคาก็สร้างฐานมาพักใหญ่แล้ว “เก็งกำไร” แนวรับ 1.44 แนวต้าน  1.50-1.52 Cut loss 1.42 บ.
 
ตลาดอนุพันธ์  
S50Z15 ราคา 916.00  ความเห็น Long ที่เปิดไว้ 915 จุด รอทำกำไร 922 จุด ตัดขาดทุนหากหลุด 912 จุด
IVLZ15 ราคา 23.68 ความเห็น Long ที่เปิดไว้ 24.09 บาท ตัดขาดทุนไปที่ 23.75 บาท
GFV15 ราคา 19,580 ความเห็น Long ตอนเช้ายังไม่ได้ รอเปิดอีกครั้งที่ 19,500 บาท เป้าหมายทำกำไร 19,650 บาท ตัดขาดทุนหากหลุด 19,430 บาท
BRV15 1,885 ความเห็น Long ตอนเช้ายังไม่ได้ รอเปิดอีกครั้งที่ 1,870 บาท เป้าหมายทำกำไร 1,900 บาท ตัดขาดทุนหากหลุด 1,855  บาท
USDZ15 ราคา 35.60 ความเห็น Short ตอนเช้ายังไม่ได้ รอเปิดอีกครั้งที่ 35.65 บาท เป้าหมายทำกำไร 35.57 บาท ตัดขาดทุนเหนือ 35.68 บาท
 
อนุพันธ์เด่นเชิงเทคนิค
S50Z15 / ราคาปิด 916.00 จุด เปลี่ยนแปลง -1.30 จุด
กราฟ 10 นาที แกว่งตัวออกด้านข้าง พร้อมสัญญาณลบจากเครื่องมือ MACD ระยะสั้นมอง Upside ค่อนเข้าจำกัด และมีโอกาสพักฐานสลับออกมา  รับ 913, 908 จุด แนวต้าน 919, 923 จุด